pythainlp/thai_wikipedia_clean_20230101 huggingface dataset:
แผ่นดินไหวในประเทศเนปาล พ.ศ. 2558 เกิดเมื่อเวลา 11:56 น. ตามเวลาในประเทศเนปาล (6:11:26 น. เวลาสากลเชิงพิกัด) ในวันที่ 25 เมษายน พ.ศ. 2558 วัดขนาดได้ 7.8 ตามมาตราโมเมนต์ และวัดความรุนแรงได้ IX หรือระดับ 9 ตามมาตราเมร์กัลลี โดยมี epicenter หรือ จุดเหนือศูนย์เกิดแผ่นดินไหวอยู่ห่างจากเมืองลัมชุง ประเทศเนปาล ไปทางตะวันออก-ตะวันออกเฉียงใต้ประมาณ 34 กิโลเมตร และศูนย์เกิดแผ่นดินไหวอยู่ที่ระดับความลึกประมาณ 15 กิโลเมตร นับเป็นแผ่นดินไหวครั้งรุนแรงที่สุดของประเทศเนปาลนับแต่เหตุการณ์แผ่นดินไหวในประเทศเนปาล–รัฐพิหาร พ.ศ. 2477 จนถึงวันที่ 27 เมษายน มีรายงานผู้ต้องอุบัติเหตุในประเทศเนปาลและพื้นที่ใกล้เคียงของประเทศอินเดีย, จีน และบังกลาเทศ
แผ่นดินไหวนี้ยังทำให้เกิดหิมะถล่มบนยอดเขาเอเวอร์เรสต์ ทำให้มีผู้เสียชีวิตอย่างน้อย 17 ราย ยอดผู้เสียชีวิตเกินเหตุการณ์หิมะถล่มที่ยอดเขาเอเวอเรสต์ พ.ศ. 2557 ทำให้เป็นวันที่มีผู้เสียชีวิตมากที่สุดบนเขาดังกล่าว อาคารเก่าแก่หลายศตวรรษที่แหล่งมรดกโลกของยูเนสโกในหุบเขากาฐมาณฑุถูกทำลาย รวมทั้งบางส่วนของจัตุรัสกาฐมาณฑุดูร์บาร์
เกิดแผ่นดินไหวตามต่อเนื่องทั่วประเทศเนปาล มีครั้งหนึ่งขนาด 6.7 แมกนิจูด เกิดเมื่อวันที่ 26 เมษายน เวลาสากลเชิงพิกัด 07:09:08 น.
แผ่นดินไหวใหญ่ครั้งที่สอง เกิดขึ้นในวันที่ 12 พฤษภาคม พ.ศ. 2558 ที่เวลา 12:35 น. ที่ระดับความแรง 7.3 แมกนิจูด โดยศูนย์กลางของแผ่นดินไหวอยู่ใกล้ชายแดนจีน ระหว่างกาฐมาณฑุกับภูเขาเอเวอเรสต์
แผ่นดินไหวเกิดขึ้นในวันที่ 25 เมษายน พ.ศ. 2558 ที่เวลา 11:56 น. ของเวลามาตรฐานเนปาล (6:11:26 น. ของเวลาสากลเชิงพิกัด) ที่ระดับความลึกประมาณ กับจุดเหนือศูนย์เกิดแผ่นดินไหวประมาณ ทางทิศตะวันออกเฉียงใต้ของเมืองลัมชุง ประเทศเนปาล เป็นเวลานานประมาณยี่สิบวินาที
มีรายงานการเสียชีวิตที่บริเวณยอดเขาเอเวอเรสต์ ซึ่งรวมผู้บริหารระดับสูงแห่งบริษัทกูเกิล และผู้ช่วยแพทย์หญิงสัญชาติไทย-อเมริกัน นอกจากนี้ยังทำให้โบราณหลายแห่งซึ่งบางส่วนได้รับการขึ้นทะเบียนเป็นมรดกโลกถูกทำลายเสียหายยับเยิน อาทิเช่น ธาราฮารา หอคอยเก่าแก่ที่สูงที่สุดในเนปาล สถูปปูธานารถ เทวสถานสำคัญทางพุทธศาสนาในเนปาล สถูปเจดีย์เก่าแก่ ภายในจัตุรัสกาฐมาณฑุดูร์บาร์ เป็นต้น
ยุทธการเพาวิคบริดจ์
ยุทธการเมดสตัน
กองทัพประชาชนโค่นระบอบทักษิณ
โลกมหัศจรรย์ของแฮร์รี่ พอตเตอร์
อพส.
ทหารบก เอฟซี
ฌุสต์ ฟงแตน
ฌุสต์ "ฌุสโต" ฟงแตน  เกิดเมื่อวันที่ 18 สิงหาคม พ.ศ. 2476 เป็นอดีตนักฟุตบอลชาวฝรั่งเศสที่รู้จักกันว่าเป็นผู้ที่ยิงประตูมากที่สุดในฟุตบอลโลกครั้งเดียว ด้วย 13 ประตู ในปี พ.ศ. 2547 เปเล่ได้ยกย่องให้เขาเป็นหนึ่งในนักฟุตบอลที่ดีที่สุดที่ยังมีชีวิตอยู่ 125 คน ที่งานประกาศรางวัลฟีฟ่า
ที่จริงฉันก็เจ็บ
"ที่จริงฉันก็เจ็บ" เป็นเพลงประกอบละครโทรทัศน์เรื่อง "ลมซ่อนรัก" ในปี พ.ศ. 2558 ทางช่อง 3 ขับร้องโดย ณเดชน์ คูกิมิยะ ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย ปรเมศวร์ เหมือนสนิท ออกจำหน่ายในวันที่ 13 กุมภาพันธ์ พ.ศ. 2558
เป็นเพลงที่ต้องการสื่อถึงความรู้สึกของผู้ชายร้องให้ผู้หญิงคนหนึ่ง ซึ่งตัวเองรักมาก ต้องการอธิบายเหตุผลให้ฟังว่าทุกสิ่งที่ทำลงไปนั้นไม่ใช่ว่าไม่รัก แม้สิ่งที่ทำลงไปจะหนักหนา จนทำให้เธอเจ็บปวดก็ตาม อยากขอร้อง อยากขอโทษ และขอความรักคืนกลับมา
เพลงนี้ได้ออกจำหน่ายเป็น 2 เวอร์ชั่น ไดแก่ เวอร์ชั่นปกติ และ Acoustic Version
โอเลก ซาเลนโก
โอเลก อะนาโตเลียวิช ซาเลนโก  เกิดเมื่อวันที่ 25 ตุลาคม พ.ศ. 2512 เป็นอดีตนักฟุตบอลชาวรัสเซีย ซึ่งเล่นในตำแหน่งกองหน้าตัวเป้า เขายิงประตู 5 ประตูในนัดที่เจอกับแคเมอรูน ในรอบแบ่งกลุ่มฟุตบอลโลก 1994 ซึ่งช่วยเขาทำให้ได้รางวัลรองเท้าทองคำมา
มาซากิ โอกาดะ
มาซากิ โอกาดะ  เป็นนักแสดงชาวญี่ปุ่น เป็นที่รู้จักจากบทเซกิเมะ เคียวโกะ ในซีรีส์เรื่อง "Hanazakari no Kimitachi e" หรือ "สับขั้วมาลุ้นรัก" และในบททากูมะ คากิโนอูจิในปี 2009
สโมสรฟุตบอลวอตฟอร์ด
สโมสรฟุตบอลวอตฟอร์ด  เป็นสโมสรฟุตบอลที่ตั้งอยู่ในวอตฟอร์ด ฮาร์ตฟอร์ดเชอร์ ประเทศอังกฤษ สโมสรก่อตั้งขึ้นในปี พ.ศ. 2424 ในชื่อว่าวอตฟอร์ด โรเวอส์ โดยสโมสรได้เข้าเล่นในเอฟเอคัพครั้งแรกในปี พ.ศ. 2429 และฟุตบอลลีกภูมิภาคใต้ ในทศวรรษต่อมา หลังสิ้นสุดฤดูกาล 1914–15 ในฐานะแชมป์ลีกภูมิภาคใต้ภายใต้การคุมทีมของแฮร์รี เคนต์ วอตฟอร์ดเลื่อนชั้นสู่ฟุตบอลลีกในปี พ.ศ. 2463 ในยุคแรก ๆ สโมสรยังไม่มีสนามเหย้าเป็นของตัวเอง จนกระทั่งในปี พ.ศ. 2465 สโมสรก็มีสนามเหย้าเป็นของตัวเอง คือ วิคาริจโรด ซึ่งใช้เป็นสนามเหย้าจนปัจจุบัน วอตฟอร์ดได้เล่นในฟุตบอลลีกระดับล่าง ๆ กว่าครึ่งศตวรรษ และเปลี่ยนสีและสัญลักษณ์ของตราประจำสโมสรมาหลายครั้ง
เกรแฮม เทย์เลอร์ ผู้จัดการทีมชาวอังกฤษ ได้ทำให้สโมสรประสบความสำเร็จมาก โดยการพาสโมสรเลื่อนชั้นจากฟอร์ธลีกสู่เฟิสต์ลีก สโมสรจบอันดับที่ 2 ของลีกเฟิร์สดิวิชัน ในฤดูกาล 1982–83 สโมสรยังสามารถเข้าไปเล่นได้ในยูฟ่าคัพ ในฤดูกาล 1983–84 และยังสามารถเข้าไปถึงนัดชิงชนะเลิศของเอฟเอคัพได้ แต่หลังจากนั้นวอตฟอร์ดก็ต้องพบกับความล้มเหลวในช่วง พ.ศ. 2530 ถึง พ.ศ. 2540 ก่อนที่เทย์เลอร์จะกลับมาเป้นผู้จัดการเต็มตัวอีกครั้ง ซึ่งพาวอตฟอร์ดสู่ความสำเร็จอีกครั้ง โดยพาสโมสรเลื่อนชั้นขึ้นจากเซคกันด์ดิวิชันที่เปลี่ยนชื่อแล้ว สู่พรีเมียร์ลีก ฤดูกาล 1999–2000 แต่ก็ตกชั้นลงไปอีก สโมสรได้กลับขึ้นมาเล่นในพรีเมียร์ลีกอีกครั้งในฤดูกาล 2006–07 ภายใต้การคุมทีมของอัลดี บูธรอยด์ และอีกครั้งในฤดูกาล 2015–16 หลังจากที่เลื่อนชั้นจากฟุตบอลลีกแชมเปียนชิป ในฤดูกาล 2014–15
ปัจจุบันวอตฟอร์ดเป็นของตระกูลปอซโซ ซึ่งเป็นเจ้าของสโมสรอูดีเนเซกัลโชในประเทศอิตาลี และสโมสรฟุตบอลกรานาดา ในประเทศสเปน
ยูฟ่าแชมเปียนส์ลีก ฤดูกาล 2015–16
ยูฟ่าแชมเปียนส์ลีก ฤดูกาล 2015–16  เป็นการแข่งขันฟุตบอลสโมสรยุโรปครั้งที่ 61 จัดขึ้นโดยยูฟ่า และเป็นครั้งที่ 24 นับตั้งแต่เปลี่ยนชื่อการแข่งขันจากยูโรเปียนแชมเปียนคลับคัพเป็นยูฟ่าแชมเปียนส์ลีก
ยูฟ่าแชมเปียนส์ลีก นัดชิงชนะเลิศ 2016 จะจัดขึ้นที่ ซานซีโร ใน มิลาน ประเทศอิตาลี
78 สโมสรจาก 53 ของสมาชิกยูฟ่าจำนวน 54 ประเทศ จะได้เข้าร่วมการแข่งขันยูฟ่าแชมเปียนส์ลีก ฤดูกาล 2015–16 (ยกเว้นลิกเตนสไตน์ ซึ่งไม่ได้จัดการแข่งขันลีก) โดยจะจัดอันดับแต่ละประเทศสำหรับจำนวนของสโมสรที่จะได้เข้าร่วมการแข่งขัน ดังนี้:
สโมสรที่ชนะเลิศการแข่งขันยูฟ่าแชมเปียนส์ลีก ฤดูกาล 2014–15 จะได้เข้าร่วมการแข่งขันโดยอัตโนมัติ แม้ว่าจะไม่ได้การคัดเลือกจากการแข่งขันลีกในประเทศของสโมสรนั้น
การแข่งขันยูฟ่าแชมเปียนส์ลีก ฤดูกาล 2015–16 จัดตามการจัดอันดับค่าสัมประสิทธิ์ยูฟ่า ในปี พ.ศ. 2557 (ค.ศ. 2014) ซึ่งคำนวณจากการแข่งขันตั้งแต่ฤดูกาล 2009–10 ถึง 2013–14
ในรอบคัดเลือก และรอบเพลย์ออฟ สโมสรต่างๆจะจัดคู่แข่งขันให้เป็นทีมวางหรือไม่ได้เป็นทีมวางโดยค่าสัมประสิทธิ์ยูฟ่า 2015 โดยจะแข่งขันกัน 2 นัด แบบเหย้า–เยือน ซึ่งสโมสรจากสมาคมเดียวกันจะไม่สามารถแข่งขันกันเองได้.
รอบคัดเลือกรอบแรก และรอบสอง มีการจับสลากการแข่งขันในวันที่ 22 มิถุนายน พ.ศ. 2558. โดยนัดแรกเล่นในวันที่ 30 มิถุนายน และ 1 กรกฎาคม, และนัดที่สอง เล่นในวันที่ 7 และ 8 กรกฎาคม พ.ศ. 2558.
การแข่งขันรอบคัดเลือกรอบสอง นัดแรกจะแข่งขันกันในวันที่ 14 และ 15 กรกฎาคม และนัดที่สองจะแข่งขันกันในวันที่ 21 และ 22 กรกฎาคม พ.ศ. 2558.
รอบคัดเลือกรอบสามแบ่งแยกออกเป็นสองส่วน: เส้นทางแชมเปียนส์ (สำหรับแชมป์ลีก) และเส้นทางลีก (สำหรับทีมที่ไม่ได้เป็นแชมป์ลีก). ทีมผู้แพ้ของสองส่วนนี้จะผ่านเข้าไปเล่น ยูฟ่ายูโรปาลีก ฤดูกาล 2015–16 รอบเพลย์ออฟ.
การจับสลากการแข่งขันรอบคัดเลือกรอบสามมีขึ้นในวันที่ 17 กรกฎาคม ค.ศ. 2015. นัดแรกจะแข่งขันกันในวันที่ 28 และ 29 กรกฎาคม, และนัดที่สองจะแข่งขันกันในวันที่ 4 และ 5 สิงหาคม ค.ศ. 2015.
!colspan=6|เส้นทางทีมที่เป็นแชมป์ลีก
!colspan=6|เส้นทางทีมที่ไม่ได้เป็นแชมป์ลีก
รอบเพลย์ออฟแบ่งแยกออกเป็นสองส่วน: เส้นทางแชมเปียนส์ (สำหรับแชมป์ลีก) และเส้นทางลีก (สำหรับทีมที่ไม่ได้เป็นแชมป์ลีก). ทีมผู้แพ้ของสองส่วนนี้จะผ่านเข้าไปเล่น ยูฟ่ายูโรปาลีก ฤดูกาล 2015–16 รอบแบ่งกลุ่ม.
การจับสลากสำหรับรอบเพลย์ออฟจะจัดขึ้นในวันที่ 7 สิงหาคม พ.ศ. 2558 (ค.ศ. 2015). นัดแรกจะแข่งขันกันในวันที่ 18 และ 19 สิงหาคม, และนัดที่สองจะแข่งขันกันในวันที่ 25 และ 26 สิงหาคม พ.ศ. 2558 (ค.ศ. 2015).
การจับสลากสำหรับรองแบ่งกลุ่มมีขึ้นที่ ราชรัฐโมนาโก ในวันที่ 27 สิงหาคม พ.ศ. 2558 (ค.ศ. 2015).
"หมายเหตุ: ค่าสัมประสิทธิ์สโมสรยูฟ่า (CC) หลังจบฤดูกาล 2014–15, ซึ่งจะใช้สำหรับทีมวาง, ซึ่งจะแสดงอยู่ในตัวเอียง."
พิธีการจับสลากประกบคู่สำหรับรอบ 16 ทีมสุดท้ายมีขึ้นในวันที่ 14 ธันวาคม ค.ศ. 2015. รอบ 16 ทีมสุดท้าย นัดแรก จะลงทำการแข่งขันระหว่างวันที่ 16, 17, 23 และ 24 กุมภาพันธ์, และรอบ 16 ทีมสุดท้าย นัดที่ 2 จะลงทำการแข่งขันระหว่างวันที่ 8, 9, 15 และ 16 มีนาคม ค.ศ. 2016.
การจับสลากประกบคู่สำหรับรอบ 8 ทีมสุดท้ายมีขึ้นในวันที่ 18 มีนาคม ค.ศ. 2016. รอบ 8 ทีมสุดท้าย นัดแรก จะลงทำการแข่งขันระหว่างวันที่ 5 และ 6 เมษายน, และรอบ 8 ทีมสุดท้าย นัดที่ 2 จะลงทำการแข่งขันระหว่างวันที่ 12 และ 13 เมษายน ค.ศ. 2016.
การจับสลากประกบคู่รอบรองชนะเลิศมีขึ้นในวันที่ 15 เมษายน ค.ศ. 2016. รอบรองชนะเลิศ นัดแรก จะลงทำการแข่งขันระหว่างวันที่ 26 และ 27 เมษายน, และรอบรองชนะเลิศ นัดที่ 2 จะลงทำการแข่งขันระหว่างวันที่ 3 และ 4 พฤษภาคม ค.ศ. 2016.
นัดชิงชนะเลิศจะลงทำการแข่งขันในวันที่ 28 พฤษภาคม ค.ศ. 2016 ที่สนาม ซานซีโร ใน มิลาน, ประเทศอิตาลี.
รักรากเลือด
รักรากเลือด  เป็นภาพยนตร์ดราม่าปี 2011 ดัดแปลงจากมังงะเรื่องหนึ่งของมิโนรุ ฟุรุยะ คำว่า"himizu"ในภาษาญี่ปุ่น แปลว่า ตัวตุ่นชนิดหนึ่ง ชื่อเรื่องมาจาก"ยูอิจิ สึมิดะ"พระเอกของเรื่อง พูดว่า"ฉันอยากเป็นตัวตุ่น เป็นฮิมิทสึ"
ภาพยนตร์เรื่องนี้ชนะในเทศกาลภาพยนตร์นานาชาติเวนิสครั้งที่ 68 และโชตะ โซเมะตานิ, ฟูมิ นิไคโดได้รับรางวัล the Marcello Mastroianni Award สำหรับนักแสดงหน้าใหม่
พระเอกในเรื่องนี้ชื่อว่า สึมิดะ ยูอิจิ (สึมิดะซัง) รับบทโดยโซตะ โซเมะตานิ เป็นตัวละครที่ ต้องเก็บกดหลายๆ อย่าง โดยเฉพาะเรื่องที่พ่อแม่ไม่รัก แต่เขาก็อยากมีชีวิตที่ดีและเป็นคนดีที่น่ายกย่องนับถือ
ในขณะที่นางเอกคือ ชาซาวะ เคย์โกะ (ชาซาวะซัง) ซึ่งรับบทโดยฟุมิ นิไคโด ก็มีปัญหาไม่ได้ต่างกันมากนัก เธอหลงรักสึมิดะคุง คอยให้กำลังใจสึมิดะคุงมาตลอด
ทั้งคู่ถูกกดดันจากครอบครัวอย่างหนัก แต่สึมิดะคุงต้องรับภาระยุ่งเหยิงที่พ่อแม่สร้างปัญหาเอาไว้ด้วย สติเขาจะหลุดกระเจิงบ้างก็ไม่น่าแปลกใจ เขาเป็นแค่เด็ก ม.ต้น ต้องรับผิดชอบอะไรหลายๆ อย่าง ขาดคนคอยชี้นำ แถมยังถูกครอบครัวผลักไส ขยะสังคม..อาจจะสิ่งที่สึมิดะคุงเป็นอย่างหลีกเลี่ยงไม่ได้ บางครั้งสึมิดะก็กำลังจะลงมือทำอะไรที่ผิดพลาด แต่สุดท้ายก็ทำไม่ได้สักที ต้องมีหักมุมนิดๆ หน่อยๆ ทุกทีไป•
สุดท้ายเขาก็ถูกดึงสติออกมาโดยเคย์โกะและคนอื่นๆที่โบ๊ทเฮาส์สึมิดะ ตอนจบทั้งสองคนได้วิ่งไปสถานีตำรวจเพื่อมอบตัวพร้อมพูดสลับกันว่า "สึมิดะ" "พยายามเข้านะ"
ดัดแปลงบท.
การ์ตูนต้นฉบับ "Himizu" ไม่ได้มีความเกี่ยวข้องใดๆกับภัยพิบัติแผ่นดินไหววันที่ 11 มีนาคม พ.ศ. 2554 สคริปต์ถูกเขียนไว้แล้วในช่วงต้นปี 2011 แต่ผู้กำกับตัดสินใจที่จะเพิ่มภัยพิบัติแผ่นดินไหวในเรื่อง
นักแสดงนำได้ถูกเลือกวันที่ 11 มีนาคม 2011 โดยมี โชตะ โซเมะตานิเล่นเป็นยูอิจิ สึมิดะ เด็กชายอายุ 15 ปีและได้ฆ่าพ่อของตนเอง. นักแสดงหญิง ฟูมิ นิไคโดเป็นเคโกะ ชาซาวะ เด็กหญิงที่ตามสตอล์กเกอร์สึมิดะ
นักแสดงคนอื่น เช่น นักแสดงหญิงยูริโกะ โยชิทากะเคยแสดงภาพยนตร์เรื่อง "Noriko's Dinner Table" ที่ชิออน โซโนะกำกับและ นักแสดงชายยาคาฮิโระ นิชิจิมะเคยแสดงภาพยนตร์เรื่อง "Love Exposure" ที่ไซอน โซโนะกำกับเช่นเดียวกัน.
สถานที่ที่ถ่ายทำส่วนใหญ่อยู่ที่จังหวัดอิบะระกิ ความจริงแล้วนั้นโบ๊ทเฮาส์สึมิดะไม่ได้มีอยู่จริง รวมถึงกระท่อมกลางทะเลสาบก็ถูกสร้างมาเพื่อภาพยนตร์เรื่องนี้
สโมสรฟุตบอลทวีวัฒนา
สโมสรฟุตบอลทวีวัฒนา เป็นสโมสรฟุตบอลในประเทศไทย ตั้งอยู่ที่แขวงศาลาธรรมสพน์ เขตทวีวัฒนา กรุงเทพมหานคร ปัจจุบันลงแข่งขันในระดับไทยแลนด์ อเมเจอร์ลีก โซนภาคตะวันตกตอนล่าง
สโมสรฟุตบอลทวีวัฒนา เริ่มส่งทีมเข้าร่วมการแข่งขันในระดับฟุตบอลถ้วยพระราชทาน ประเภท ค. แต่เข้ามาในระบบลีกภูมิภาคอย่างรวดเร็วจากการรับโอนสิทธิ์ในการลงแข่งขันดิวิชัน 2 มาจากสโมสรฟุตบอลศรีราชา และได้ใช้ชื่อในการแข่งขันในลีกภูมิภาค ดิวิชัน 2 ฤดูกาล 2558 ว่า ทวีวัฒนา-ศรีราชา เอฟซี
หลังจบการแข่งขันในฤดูกาล 2558 สโมสรฟุตบอลทวีวัฒนา ได้โอนสิทธิในการแข่งขันคืนให้กับสโมสรฟุตบอลศรีราชา ก่อนที่สโมสรฟุตบอลศรีราชา จะโอนสิทธิในการลงเล่นลีกภูมิภาค ดิวิชัน 2 ให้กับสโมสรฟุตบอลพัทยา ซิตี้ ในเวลาต่อมา
หลังจากโอนสิทธิในการลงแข่งขันในลีกอาชีพ คืนให้กับศรีราชา สโมสรไม่ได้ส่งทีมเข้าร่วมการแข่งขันในรายการใดๆในฤดูกาล 2559 ก่อนจะกลับมาส่งทีมเข้าร่วมการแข่งขันอีกครั้งในไทยแลนด์ อเมเจอร์ลีก
ก่อตั้ง (โรงเรียนนักบุญเปโตร-ทวีวัฒนา).
สโมสรฟุตบอลทวีวัฒนา ก่อตั้งขึ้นเมื่อวันที่ 10 มีนาคม พ.ศ. 2557 ภายใต้การบริหารงานของบริษัทสโมสรทวีวัฒนา เอฟซี จำกัด มีผู้ฝึกสอนคนแรกคือ"ปิยะ แก้วงอก" และได้ส่งทีมลงแข่งขันในรายการของสมาคมฟุตบอลแห่งประเทศไทยเป็นครั้งแรกเมื่อวันที่ 19 มีนาคม พ.ศ. 2557 ในการแข่งขันฟุตบอลไทยคม เอฟเอคัพ 2557 รอบแรก ภายใต้ชื่อโรงเรียนนักบุญเปโตร-ทวีวัฒนา เอฟซี โดยออกไปแพ้ให้กับสโมสรตรัง เอฟซี 3–1 ที่สนามกีฬากลางจังหวัดตรัง
ฤดูกาล 2557 สโมสรฟุตบอลทวีวัฒนา ที่เดิมจะต้องลงแข่งขันในฟุตบอลชิงถ้วยพระราชทานประเภท ง. ได้เลื่อนขึ้นมาแข่งขันในประเภท ค. แทน โดยได้เข้ามาแข่งขันแทนที่อำเภอบ้านบึง และได้เปลี่ยนผู้ฝึกสอนเป็น "ศรานุวัฒน์ นุศาสตร์สังข์"
สโมสรทวีวัฒนาลงแข่งขันในฟุตบอลชิงถ้วยพระราชทานประเภท ค. เป็นครั้งแรกเมื่อวันที่ 17 พฤศจิกายน พ.ศ. 2557 ในนัดที่เอาชนะ "สโมสรฟุตบอลสมาคมศิษย์เก่าวัดหนองจอก" 7–1 แต่สุดท้ายต้องพลาดโอกาสในการเลื่อนชั้นขึ้นไปเล่นในถ้วย ข. ด้วยการแพ้ต่อสโมสรฟุตบอลกรมชลประทาน 3–0 ตกรอบไปในที่สุด
ฤดูกาล 2558 ในการแข่งขันลีกภูมิภาค ดิวิชั่น 2 ซึ่งเป็นฤดูกาลแรกของสโมสรบนลีกอาชีพ ได้ใช้ชื่อในการแข่งขันว่าทวีวัฒนา-ศรีราชา เอฟซี และได้เช่าสนามกีฬามหาวิทยาลัยราชภัฏสวนสุนันทา (วิทยาเขตศาลายา) จังหวัดนครปฐม เป็นสนามเหย้าของสโมสรในช่วงครึ่งฤดูกาลแรก
โดยสโมสรฟุตบอลทวีวัฒนาลงแข่งขันในลีกอาชีพเป็นครั้งแรกในประวัติศาสตร์สโมสรเมื่อวันที่ 14 กุมภาพันธ์ พ.ศ. 2558 ในการแข่งขันดิวิชั่น 2 (กลุ่มภาคกลางตะวันออก) นัดที่เปิดบ้านเสมอกับระยอง เอฟซี 0–0 และพบกับชัยชนะในลีกเป็นนัดแรกเมื่อวันที่ 1 มีนาคม พ.ศ. 2558 โดยเป็นการชนะสโมสรนครนายก เอฟซีในบ้าน 4–3
ต่อมาในช่วงครึ่งฤดูกาลหลังสโมสรได้ย้ายสนามเหย้ามาเป็นสนามกีฬามหาวิทยาลัยกรุงเทพธนบุรี เขตทวีวัฒนา
และจบฤดูกาลแรกด้วยอันดับที่ 13 ในกลุ่มภาคกลางตะวันออก
ผลงานในฟุตบอลถ้วย (เอฟเอคัพ และ ลีกคัพ).
สโมสรฟุตบอลทวีวัฒนา ยังไม่เคยผ่านรอบแรก ในการแข่งขันฟุตบอลถ้วยของสมาคมฟุตบอลแห่งประเทศไทย ทั้งในรายการไทยเอฟเอคัพ และ โตโยต้า ลีกคัพ โดยสโมสรลงแข่งขันรายการเอฟเอคัพ เป็นครั้งแรก ในฤดูกาล 2557 และตกรอบแรกด้วยการออกไปแพ้ให้กับตรัง เอฟซี 3–1 เมื่อวันที่ 19 มีนาคม พ.ศ. 2557
ต่อมาสโมสรได้ลงแข่งขันในรายการโตโยต้า ลีกคัพ เป็นครั้งแรกเมื่อวันที่ 31 มกราคม พ.ศ. 2558 โดยแพ้ในรอบเพลย์ออฟ (ภาคกลางและตะวันออก) รอบแรกให้กับฉะเชิงเทรา เอฟซี 1–3 ที่สนามกีฬาสถาบันการพลศึกษา วิทยาเขตชลบุรี
ฉันร้องไห้เป็นหมื่นครั้งเพื่อมาเจอเธอ
"ฉันร้องไห้เป็นหมื่นครั้งเพื่อมาเจอเธอ" เป็นซิงเกิลลำดับที่ 3 ของวงดนตรีแนวร็อกค็อกเทล ร่วมกับนักดนตรีสามพี่น้อง วีทรีโอ เป็นเพลงแทร็กแรกจากสตูดิโออัลบั้มชุดที่ 4 "เท็นเทาซันด์เทียส์" ที่ออกจำหน่ายเมื่อปี พ.ศ. 2554 ซิงเกิลนี้ออกจำหน่ายเมื่อวันที่ 2 มิถุนายน พ.ศ. 2554 จากค่ายจีนี่เรคคอร์ดส ในเครือจีเอ็มเอ็ม แกรมมี่ เพลงนี้ติดอันดับสูงสุดในอันดับที่ 1 เป็นเวลานานถึง 2 สัปดาห์ จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 26 มิถุนายน พ.ศ. 2554
เพลง "ฉันร้องไห้เป็นหมื่นครั้งเพื่อมาเจอเธอ" เป็นเพลงที่มีความหมายเดียวกันกับชื่ออัลบั้ม "เท็นเทาซันด์เทียส์" ซิงเกิลนี้นับเป็นซิงเกิลแรกที่ไม่ได้เป็นเพลงช้า และเป็นหนึ่งในไม่กี่เพลงของวงที่ไม่ใช่เพลงอกหัก เพลงนี้มีเนื้อหาเกี่ยวกับเดินทางที่ผ่านความเจ็บปวดมากมาย ก่อนที่จะได้เจอกับความหมายของชีวิตที่ปลายทาง ซึ่งคือรักแท้ที่คุ้มค่าแม้ว่าจะต้องร้องไห้เสียน้ำตาเป็นหมื่นครั้งก็ตาม
ภาคดนตรีของเพลงนี้ยังคงความเป็นคลาสสิกร็อกไว้อยู่ โดยการประยุกต์ใช้เครื่องสายตะวันตก เช่น ไวโอลิน และเชลโล โดยมีวงวีทรีโอมาช่วยเล่นดนตรีในส่วนของเครื่องสาย
ไรส์เรเคิดส์
ไรส์เรเคิดส์  เป็นค่ายเพลงที่ก่อตั้งขึ้นเมื่อปี ค.ศ. 1991 ในรัฐออริกอน สหรัฐอเมริกา โดย Craig Ericson ในเมืองเนวาดาซิตี รัฐแคลิฟอร์เนีย จากนั้นย้ายไปยังเมืองพอร์ตแลนด์ ในปัจจุบันงานบันทึกของไรส์เรเคิดส์มีผู้จัดจำหน่ายในสหรัฐอเมริกาโดย Alternative Distribution Alliance และจัดจำหน่ายโดยวอร์เนอร์มิวสิกกรุ๊ปในหลายประเทศในทวีปยุโรป อย่างเยอรมนี และอิตาลี ค่ายเพลงนี้มีทั้งศิลปินเดี่ยวและวงดนตรี ในเดือนกรกฎาคม ค.ศ. 2013 บริษัทได้ย้ายออกจากเมืองพอร์ตแลนด์ มายังเมือง Beaverton ในรัฐออริกอน
รักเดียว (เพลงพงษ์สิทธิ์ คำภีร์)
"รักเดียว" เป็นเพลงจากสตูดิโออัลบั้มแนวเพื่อชีวิต ลูกทุ่งของ "ใต้ดวงตะวัน" ขับร้องและประพันธ์โดยพงษ์สิทธิ์ คำภีร์ (ปู) นักร้อง นักแต่งเพลงชาวไทย สังกัดค่ายโซนี่ มิวสิค บีอีซีเทโร ออกจำหน่ายในปี พ.ศ. 2543 ประพันธ์คำร้อง, แต่งทำนอง และเรียบเรียงโดย พงษ์สิทธิ์ คำภีร์
ฮานะฟุดะ
สิทธิในการดำรงตำแหน่ง
สิทธิในการดำรงตำแหน่ง (tenure) เป็นสิทธิที่ให้กับศาสตราจารย์อาวุโสไม่ให้ถูกไล่ออกได้อย่างง่าย ๆ เพราะความคิดหรืองานวิจัยที่แตกต่างจากคนอื่นหรือไม่ลงรอยกับสถาบัน ในประเทศสหรัฐอเมริกา สิทธินี้มักจะมาพร้อมกับตำแหน่งศาสตราจารย์ที่สูงขึ้นคือตำแหน่ง ศาสตราจารย์ (professor) และรองศาสตราจารย์ (associate professor) ไม่ได้ให้กับศาสตราจารย์ผู้ช่วย (assistant professor) โดยที่ผู้ดำรงตำแหน่งศาสตราจารย์ผู้ช่วย มักจะมีเวลาจำกัดในการเลื่อนขั้นขึ้นก่อนที่จะถูกปลดออกจากตำแหน่งนี้
ทางหลวงหมายเลข 1 (ประเทศกัมพูชา)
ทางหลวงหมายเลข 1 เป็นทางหลวงของประเทศกัมพูชา มีระยะทางทั้งสิ้น เชื่อมต่อระหว่างกรุงพนมเปญ ผ่านจังหวัดกันดาล จังหวัดไพรแวง และสิ้นสุดที่เมืองบาเวต จังหวัดสวายเรียง ที่พรมแดนประเทศเวียดนาม และยังสามารถเชื่อมต่อไปยังนครโฮจิมินห์ ประเทศเวียดนามได้
ในปี พ.ศ. 2524 กัมพูชาได้ปรับปรุงและเปิดให้บริการทางหลวงหมายเลข 1 เพื่อเชื่อมต่อไปยังประเทศเวียดนาม หลังจากที่ถนนได้รับความเสียหายจากเหตุการณ์สงครามกลางเมืองกัมพูชา ทางหลวงสายนี้มีเส้นทางบรรจบกับทางหลวงหมายเลข 2 ที่กรุงพนมเปญ บริเวณกับสะพานมุนีวงศ์ และเป็นส่วนหนึ่งของทางหลวงเอเชียสาย 1
ซาโตมิ อิชิฮาระ
ซาโตมิ อิชิฮาระ ( เป็นที่รู้จักกันดีในชื่อวงการของเธอ ) เป็นนักแสดงหญิงชาวญี่ปุ่นจากโตเกียว
ตารางสอน เป็นตารางที่ประกอบด้วยองค์ประกอบดังนี้
อาจมีองค์ประกอบอื่นเช่น วิชาสอน และประเภทของห้องเรียน (เช่น ห้องทดลองทางวิทยาศาสตร์)
ตารางสอนโรงเรียนมักเป็นตารางรายสัปดาห์ ซ้ำ ๆ กันทุกอาทิตย์ โดยมากคำว่าตารางสอนจะใช้กับโรงเรียนมัธยม ประถม เพราะมีเวลาการสอนไม่ซับซ้อน ตารางสอนมหาวิทยาลัยนั้นมีความแตกต่างกัน ในโรงเรียนมัธยม นักเรียนจะเรียนติดต่อกันแทบทุกชั่วโมง และครู อาจารย์ มีการสอนมากกว่าในระดับมหาวิทยาลัย
ในหลายประเทศ อย่างเช่น ประเทศจีน และ แอฟริกาตะวันออก ตารางสอนโรงเรียนมัธยมไม่มีขึ้นชื่อวิชาสอนด้วยซ้ำ ทำให้ง่ายต่อการจัดตาราง นักเรียนจะเรียนในห้องนั้นตลอดทั้งวัน ขณะที่ครูสลับสับเปลี่ยนมาสอน ในบางประเทศอย่าง สหรัฐอเมริกา ทั้งโรงเรียนมีตารางสอนอย่างเป็นระบบ แต่ละวิชามีบทเรียนเดียวกัน และบางวิชาจะวางไว้เป็นแถวเดียวกันเพื่อให้ง่ายต่อการจัดตาราง แต่ในประเทศอย่าง ประเทศออสเตรเลีย ประเทศแคนาดา และหลายประเทศในทวีปยุโรป ตารางสอนมีความซับซ้อน โดยมากมักใช้คอมพิวเตอร์ในการทำตารางสอน
School timetable
เอมิเรตญะบัลชัมมัร
เอมิเรตญะบัลชัมมัร  หรือ เอมิเรตฮาอิล หรือ เอมิเรตราชวงศ์เราะชีด เป็นรัฐที่ตั้งอยู่ในภูมิภาคนัจญด์ในคาบสมุทรอาหรับ ดำรงอยู่ระหว่างกลางคริสต์ศตวรรษที่ 19 ถึง ค.ศ. 1921 คำว่า "ญะบัลชัมมัร" แปลว่า "ภูเขาแห่งชัมมัร" รัฐเอมิเรตแห่งนี้ปกครองโดยราชวงศ์เราะชีด ซึ่งมีที่มาจากชนเผ่าชัมมัร ราชวงศ์นี้สิ้นสุดอำนาจในปี ค.ศ. 1921 เมื่ออิบน์ ซะอูด ปฐมกษัตริย์แห่งซาอุดีอาระเบีย ทำสงครามได้รับชัยชนะ และผนวกเอมิเรตญะบัลชัมมัรเข้าเป็นส่วนหนึ่งของรัฐสุลต่านนัจญด์
ชุส ฟงแตน
สโมสรฟุตบอลวัตฟอร์ด
สลาวีชา วอคานอวิช
ยุคคาร์บอนิเฟอรัส
ยุคดีโวเนียน←ยุคคาร์บอนิเฟอรัส→ยุคเพอร์เมียน
ยุคคาร์บอนิเฟอรัส  อยู่ในช่วง 354 – 295 ล้านปีก่อน เป็นยุคของป่าเฟินขนาดยักษ์ปกคลุมห้วย หนอง คลองบึง ซึ่งกลายเป็นแหล่งน้ำมันดิบที่สำคัญในปัจจุบัน มีการแพร่พันธุ์ของแมลง และสัตว์ครึ่งบกครึ่งน้ำ เริ่มมีวิวัฒนาการของสัตว์เลื้อยคลาน กำเนิดไม้ตระกูลสน ช่วงแรกเกิดต้นไม้โบราณขนาดใหญ่ และพื้นที่ลุ่มชื้นบนแผ่นดิน พบสัตว์มีกระดูกสันหลังบนแผ่นดินชนิดแรก และสัตว์ครึ่งบกครึ่งน้ำ เกิดปลาน้ำจืดขนาดใหญ่ที่มีครีบพู่ (Rhizodontida) ในมหาสมุทรเกิดปลาฉลามยุคแรก และมีหลากหลายชนิดเกิดแมงป่องทะเล ไครนอยด์ ปะการัง โกเนียไทต์-แอมโมนอยด์ และแบรคิโอพอด พบได้ทั่วไป แต่ ไทรโลไบต์ และนอติลอยด์ พบชนิด และจำนวนน้อยลง น้ำแข็งปกคลุมด้านตะวันออกของกอนวานา
แมลงมีปีกพบมาก และหลายชนิด แมลงบางชนิด มีขนาดใหญ่มาก สัตว์ครึ่งบกครึ่งน้ำ พบทั่วไป และหลากหลาย พบสัตว์เลื้อยคลานเป็นครั้งแรก เกิดป่าที่ประกอบด้วย เฟิร์น ต้นคลับมอส ต้นหางม้าขนาดใหญ่ ในยุคนี้ระดับออกซิเจนในบรรยากาศมีค่าสูงสุด โกเนียไทต์ แบรคิโอพอด ไบรโอซัว และปะการัง พบได้ทั่วไปในทะเลและมหาสมุทร
สมเด็จเจ้าพระยาบรมมหาประยุรวงศ์ (ดิศ บุนนาค)
โบลีนกราวนด์
ฟิฟท์ฮาร์โมนี
ฟิฟท์ฮาร์โมนี (หรือ Fifth Harmony, LYLAS และ 1432) เป็นเกิร์ลกรุ๊ปหญิงชาวอเมริกัน โดยได้รวมตัวและได้กำเนิดขึ้นจากซีซั่นที่ 2 ของรายการ The X Factor USA. ประกอบไปด้วย Ally Brooke, Normani Kordei, Dinah Jane และ Lauren Jauregui ปัจจุบัน ฟิฟท์ฮาร์โมนีได้อยู่ภายใต้สังกัด Syco โดยมี Simon Cowell ควบคุม และ Epic Records ของ L.A. Reid โดย ฟิฟท์ฮาร์โมนีมีฐานแฟนคลับชื่อ ฮาร์โมไนเซอร์ (Harmonizers)
ผลงานต่างๆหลังจากรายการ The X Factor.
หลังจากที่พวกเธอทั้งห้านั้นได้คว้าอันดับที่ 3 จากซีซั่นที่ 2 ของรายการ The X Factor USA ในวันที่ 24 มิถุนายน ค.ศ. 2013 ซิงเกิ้ล Miss Movin' On ของพวกเธอนั้นได้ถูกเดบิวต์ออกมาและได้เดบิวต์เข้าไปอยู่ในชาร์ต Billboard Hot 100 ในอันดับที่ 76 อีกด้วย และได้รับยอดขายเป็น Gold จาก RIAA ในเวลาต่อมา ต่อมาในวันที่ 22 ตุลาคม ค.ศ. 2013 EP เดบิวต์แรกของพวกเธอ หรือ Better Together ได้เริ่มวางจำหน่าย และเดบิวต์ในลำดับที่ 6 บนชาร์ตของ Billboard 200 อีกด้วย ด้วยความสำเร็จจาก Better Together วันที่ 7 กรกฎาคม ค.ศ. 2014 พวกเธอได้พรีเมียร์มิวสิควิดีโอ BO$$ ทางเว็บไซต์ของ MTV และพรีเมียร์ในช่อง Vevo ของพวกเธอในวันต่อมา โดยมียอดขายเป็นเรต Gold เช่นเดียวกัน ต่อมาในวันที่ 28 ตุลาคม ค.ศ. 2014 เพลง Sledgehammer ก็ได้ถูกปล่อยพรีเมียร์ตามวิทยุต่างๆ และได้ปล่อยมิวสิควิดีโอในวันที่ 25 พฤศจิกายน ค.ศ. 2014 และยังได้เรตการขายเป็น Gold เช่นเดิม ภายต่อมาอัลบั้มเดบิวต์ของพวกเธอ หรือ Reflection ได้ถูกจำหน่ายในเดือนกุมภาพันธ์ 2015 อัลบั้ม Reflection นั้นได้เดบิวต์ขึ้นอันดับที่ห้าของ Billboard 200 ด้วยยอดขายอัลบั้มที่สูงถึง 80,000 ยูนิต ในอาทิตย์แรก และไม่นานพวกเธอก็ได้ประกาศทัวร์ เพื่อสนับสนุนอัลบั้ม Reflection ในชื่อว่า The Reflection Tour และได้ปล่อยซิงเกิ้ล Worth It ในวันที่ 3 มีนาคม ค.ศ. 2015 ตามวิทยุต่างๆ และภายหลังได้มีการพรีเมียร์มิวสิควิดีโอ Worth it ในวันที่ 28 มีนาคม ค.ศ. 2015 ที่เว็บไซต์ของ Nickelodeon สำหรับงาน Kids Choice Awards 2015 และได้ลงในช่อง Vevo ของพวกเธอในเวลาต่อมาในวันเดียวกัน ซึ่งได้ Kid Ink มาร่วมร้องเพลงนี้ และมาร่วมแสดงในมิวสิควิดีโอนี้อีกด้วย โดยเพลงนี้ได้ Vevo Certified 100 ล้านวิวภายในระยะเวลา 4 เดือน นับเป็นมิวสิควิดีโอของเกิร์ลกรุ๊ปที่ได้ยอดวิวถึง 100 ล้านวิวได้เร็วที่สุดอีกด้วย ปัจจุบันเพลง Worth It สามารถขายได้ถึง 2,000,000 ยูนิตส่งผลให้การันตียอดขายเป็น 2x Platinum ในที่สุด อีกทั้งยอดวิวใน Youtube ได้ทะลุถึง 560,000,000 ยอดวิวในระยะเวลา 9 เดือนหลังได้พรีเมียร์มิวสิควิดีโอ ซึ่งต่อมา Work from Home ซิ้งเกิ้ลแรกของอัลบั้มที่ 2 7/27 ก็ได้ทำลายสถิติโดยใช้เวลาประมาณ 1 เดือนในการได้ Vevo Certified โดยฟิฟท์ฮาร์โมนียังได้ถูกตราไว้ว่าเป็นศิลปินจาก The X Factor USA ที่ทรงอิทธิพลมากที่สุดในปัจจุบันอีกด้วย
ผลงานทางดนตรี.
Better Together - EP (2013).
Better Together เป็นเดบิวต์มินิอัลบั้มของฟิฟท์ฮาร์โมนี โดยเป็นมินิอัลบั้มแรกหลังจากที่พวกเธอคว้าอันดับที่ 3 จากซีซั่นที่ 2 ของรายการ The X Factor USA โดยได้วางจำหน่ายในวันที่ 22 ตุลาคม ค.ศ. 2013 โดยมีเพลง Miss Movin' On เป็นเพลงโปรโมตและซิงเกิ้ลจากมินิอัลบั้มนี้ ซึ่งก่อนออกวางจำหน่าย ฟิฟท์ฮาร์โมนีได้นำเพลงทั้งหมดจากมินิอัลบั้มนี้ไปแสดงใน I Wish Tour ของ Cher Lloyd ที่พวกเธอได้แสดงเปิดอีกด้วย
โดยมินิอัลบั้มนี้ มีการออกวางจำหน่ายทั้งหมดถึง 5 เวอร์ชันประกอบไปด้วย
Reflection (2015).
Reflection เป็นเดบิวต์อัลบั้มของฟิฟท์ฮาร์โมนี โดยได้ออกวางจำหน่ายในวันที่ 3 กุมภาพันธ์ ค.ศ. 2015 (ใน iTunes ประเทศไทยได้เริ่มจำหน่ายในวันที่ 30 มกราคม ค.ศ. 2015) โดยมีเพลง BO$$ เป็นซิงเกิ้ลแรกที่ปล่อยออกมาจากอัลบั้มนี้ในวันที่ 7 กรกฎาคม ค.ศ. 2014 โดยมีจุดพีคอยู่ที่อันดับ 43 ใน Billboard Hot 100 และยังได้รับการการันตียอดขายเป็น Gold หลังจากมียอดขายมากกว่า 500,000 ก๊อปปี้ ต่อมาฟิฟท์ฮาร์โมนีจึงปล่อยซิงเกิ้ลที่สองออกมา ซึ่งมีชื่อว่า Sledgehammer โดยสามารถพีคใน Billboard Hot 100 ได้ถึงอันดับที่ 40 และได้รับเรตยอดขายเป็น Gold ในเวลาต่อมา และในวันที่ 27 กรกฎาคม ทั้ง 2 ซิงเกิ้ลได้รับการการันตีระดับ Platinum (1,000,000 ยอดขาย) ส่วนซิงเกิ้ลที่ 3 ของอัลบั้มนี้ที่ได้ปล่อยออกมาคือ Worth It ซึ่งได้ปล่อยออกมาในเดือนมีนาคม ค.ศ. 2015 และได้พีคไปถึงอันดับที่ 12 ของ Billboard Hot 100 ปัจจุบันมียอดขายมากกว่า 1,000,000 ก๊อปปี้ และได้รับการการันตียอดขายเป็น Platinum ในวันที่ 2 มิถุนายน ค.ศ. 2015 ต่อมา Worth It สามารถขายได้ถึง 2,000,000 ยูนิตเป็น 2x Platinum ในปลายเดือนกรกฎาคม ค.ศ. 2015 นับได้ว่าทั้ง 3 ซิงเกิ้ลจากอัลบั้มเดบิวต์ของพวกเธอนั้นได้รับการการันตีเป็น Platinum ทั้งหมด และในวันที่ 29 ตุลาคม 2016 ก็สามารถขายได้มากกว่า 4 ล้านก๊อปปี้ หรือ 4x Platinum เป็นเพลงแรกของเกิร์ลกรุ๊ปในอเมริกา
7/27 (2016).
7/27 เป็นอัลบั้มชุดที่ 2 ของสาวๆ ฟิฟท์ฮาร์โมนีโดยชื่ออัลบั้มคือวันที่ฟอร์มวงในรายการ The X Factor และอัลบั้มนี้มี 12 เพลงเพื่อให้คล้องกับปีที่ฟอร์มวงนั่นคือปี 2012 น และไอเดียในการตั้งชื่ออัลบั้มชุดนี้มาจากสาวลอวเรน 1 ในสมาชิกวง โดยอัลบั้มออกวางจำหน่ายในวันที่ 27 พฤษภาคม และซิงเกิ้ลแรกจากอัลบั้มนี้คือเพลง Work From Home ซึ่งได้ปล่อยในวันที่ 26 กุมภาพันธ์ และได้ปล่อย Music Video ในวันเดียวกัน ตามมาด้วยซิงเกิ้ลโปรโมต "The Life" วันที่ 24 มีนาคม หลังจากนั้นจึงได้ปล่อยวีดีโอเพลง Write On Me วันที่ 6 พฤษภาคม และได้ประกาศซิงเกิ้ลที่สองของอัลบั้มคือ All In My Head (Flex) วันที่ 20 พฤษภาคม จากนั้นจึงปล่อยวีดีโอวันที่ 23 มิถุนายนในปีเดียวกัน ต่อเนื่องมาจนถึงซิงเกิ้ลที่ 3 That's My Girl ที่ปล่อยวีดีโอในวันที่ 19 กันยายน 2016
Fifth Harmony (2017).
Fifth Harmony เป็นอัลบั้มชุดที่ 3 ของสาวๆ โดยเป็นอัลบั้มแรกหลังจากอดีตสมาชิก 'คามิล่า' ได้ออกจากวงไป โดยอัลบั้มนี้ใช้ชื่อวงตั้งเป็นชื่ออัลบั้ม มีเพลงแรก "Down" ที่ได้ Gucci Mane มาร่วมแร็พในเพลงนี้ด้วย โดยซิงเกิ้ลแรกเพลง Down ปล่อยออกมาในวันที่ 2 มิถุนายน พ.ศ. 2560 หลังจากปล่อยเพลงไปไม่นานเพลงนี้ก็ขึ้นชาร์ต iTunes US ได้สูงสุดถึงอันดับที่ 2 โดยเป็นเพลงแรกของสาวๆที่ขึ้นชาร์ตได้สูงที่สุดในชาร์ต iTunes US หลังจากปล่อยเพลงและมิวสิควีดีโอไปร่วมเดือน สาวๆก็ออกโปรโมทที่รายการ The Tonight Show Starring, Jimmy Fallon และในวันนั้นก็ได้ประกาศชื่ออัลบั้มและวันวางขาย และในวันที่ 10 สิงหาคม พ.ศ. 2560 สาวๆก็ได้เปิดทำการพรีออเดอร์อัลบั้มผ่านทาง iTunes และในวันเดียวกันก็ได้ปล่อยซิงเกิ้ลที่ 2 จากอัลบั้ม กับเพลง "Angel" และในวันที่ 1 สิงหาคม พ.ศ. 2560 สาวๆก็ได้ปล่อยมิวสิควีดีโอเพลง Angel ผ่านทาง Vevo ของสาวๆเอง และอัลบั้มจะออกจำหน่ายวันที่ 25 สิงหาคม พ.ศ. 2560
เพลงที่ไม่ได้ปล่อยอย่างเป็นทางการ(Unreleased) (2013-ปัจจุบัน).